15 



skulle derfor et Oieblik betragte de foreliggende Anskuelser 

 om disse besynderlige Dyrs Bygningsplan. 



Betragter man en fuldvoxen Siphonophor, da kan vel den 

 brogede Mangfoldighed af Svømmeklokker, Dækskjæl, Maver, 

 Følere, Neldestrænge og Kjønskapsler synes vanskelig at 

 forstaae, og den neapolitanske Fiskers »lana di mare« (Apole- 

 mia uvaria) kan baade materialiter og idealiter synes en 

 uløselig gordisk Knude. Det er maaskee denne Mang- 

 foldighed, der har inspireret de forskjellige Forskere de An- 

 skuelser, vi finde fremsatte om disse Dyrs Morphologi. 

 Forbigaae vi de ældre Tydninger, der gik ud fra at Siphono- 

 phorerne vare enkelte Dyr, og holde os til de nyere, ifølge 

 hvilke en Siphonophor er en Dyrecoloni, saa kunne Anskuelserne 

 om deres Bygningsplan deles i to Hovedgrupper. Efter den 

 første af disse (Kolliker, Quatrefages o. A.) ansees Siphono- 

 phorerne for Dyrecolonier, sammensatte af Polypiter med en 

 Mængde særlige og fælles Organer. Ifølge den anden (Leu- 

 ckart, Gegenbaur, Agassiz, Claus o. A.) ere Siphonopho- 

 rerne Dyrecolonier af polymorphe Individer; ingen Del af 

 Colonien er Organ, Alt er Individ, hvis manglende Dele ere 

 atrophierede ; ja selv Neldekapslerne ere Neldekapselindivider, 

 der fremspire paa Neldetraadindivider, som igjen sidde paa 

 Maveindivider o. s. fr. — Vi skulle betragte disse Anskuelser 

 noget nøiere og søge at anvende dem til Tydning af den 

 simpleste Siphonophor- Form, Eudoxien. 



Efter Kollikers Opfattelse ere Polypiterne Individer, alle 

 andre Dele Organer, snart Polypiternes særlige Attributer 

 (Fangtraade, Dækblade og mange Slægters Kjønsorganer), snart 

 Coloniens Fællesorganer (Stammen, Luftblæren, Svømme- 

 partiets Elementer, Følerne og visse Dækblade '). Physio- 

 logisk taget, er dette selvfølgelig rigtigt, men ikke nogen For- 

 klaring; thi det følger af sig selv, at Dækbladet x, der 

 omgiver Polypiten x, fungerer som dennes Organ, og at 

 Svømmeklokken y i Spidsen af Stammen fungerer som hele 

 Coloniens Organ. Morphologisk taget, synes imidlertid denne 



) Kolliker, Schwininipolypen von Messina. Leipzig 1863, p. 69. 



